Obert el Betlem Monumental a l’Ajuntament de Burjassot
2025-07-24

L’Ajuntament de Burjassot es vist de Nadal. Un any més, acollirà el Monumental Betlem que, cada any, de manera cuidada i amb un treball impecable, munten les mestresses de casa de l’Empalme, amb la col·laboració de la Federació d’Associacions de Veïns i Veïnes de Burjassot. Un Betlem que sempre fa les delícies de grans i menuts i que, any rere any, s’ha consolidat com de les activitats més especials de les dates nadalenques en el municipi.

L’obertura del Betlem serà dilluns que ve 9 de desembre, a les 19.00 hores i es farà un recorregut per totes les escenes que han reproduït fins al més mínim detall de com van ser a l’origen; escenes com ara el naixement de Jesús, l’Anunciació, l’adoració dels pastors o el Portal de Betlem. Eixe dia, a més d’iniciar-se les visites, es farà l’encesa oficial de les llums, mostrant encara major esplendor.

El Betlem Monumental de Burjassot es podrà visitar, de dilluns a divendres, fins al 4 de gener, de 9.00 h a 14.00 h i de 17.00 h a 20.30 h. Els dissabtes i els diumenges estarà obert de 10.00 a 14.00 hores i els dies 24 i 31 de desembre de 10.00 a 14.00 hores. Romandrà tancat els dies 25 de desembre de 2024 i l’1 de gener de 2025.